Document ID: /roh_data/filtered/swiss_laws_in_ROHinterleaved.jsonl.gz/20699

This text was translated from DE into Rumantsch Grischun.

Das Nachlassgericht ernennt einen oder mehrere Sachwalter.  Dem Sachwalter stehen insbesondere folgende Aufgaben zu:a. er entwirft den Nachlassvertrag, sofern dies erforderlich ist;b. er überwacht die Handlungen des Schuldners;c. er erfüllt die in den Artikeln 298–302 und 304 bezeichneten Aufgaben;d. er erstattet auf Anordnung des Nachlassgerichts Zwischenberichte und orientiert die Gläubiger über den Verlauf der Stundung. Das Nachlassgericht kann dem Sachwalter weitere Aufgaben zuweisen. Auf die Geschäftsführung des Sachwalters sind die Artikel 8, 8a, 10, 11, 14, 17–19, 34 und 35 sinngemäss anwendbar.Fassung gemäss Ziff. I des BG vom 21. Juni 2013, in Kraft seit 1. Jan. 2014  (AS 2013 4111; BBl 2010 6455). Eingefügt durch Anhang Ziff. 4 des BG vom 19. Juni 2020 (Aktienrecht), in Kraft seit  1. Jan. 2023 (AS 2020 4005; 2022 109; BBl 2017 399).

La dretgira d’accumodament nominescha in u plirs cumissaris. Il cumissari ha en spezial las suandantas incumbensas:a. el concepescha il contract d’accumodament, sche quai è necessari;b. el surveglia las acziuns dal debitur;c. el ademplescha las incumbensas numnadas en ils artitgels 298–302 e 304;d. el redigia sin ordinaziun da la dretgira d’accumodament rapports intermediars ed orientescha ils crediturs davart l’andament dal moratori. La dretgira d’accumodament po attribuir ulteriuras incumbensas al cumissari. Per la gestiun dal cumissari èn ils artitgels 8, 8a, 10, 11, 14, 17–19, 34 e 35 applitgabels tenor il senn.Versiun tenor la cifra I da la LF dals 21 da zer. 2013, en vigur dapi il 1. da schan. 2014 (AS 2013 4111; BBl 2010 6455). Integrà tras la cifra 4 da l’agiunta da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).